เรื่องร้องเรียน (ความสะอาด,ร้องเรียน) วันที่ 2023-10-18 06:35:21 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660044238
ขอให้ตรวจสอบและแก้ไขปัญหากลิ่นเหม็นรบกวนจากการประกอบอาหาร บริเวณ บ้านเลขที่...ซอยสบายใจ แยก 3 แขวงสามเสนนอก เขตห้วยขวาง กรุงเทพมหานคร เนื่องจากในพื้นที่ดังกล่าวมีผู้ที่ดำเนินการประกอบกิจการเกี่ยวกับการประกอบอาหาร เพื่อจำหน่าย (ไม่ทราบรายละเอียดของผู้ดำเนินการ) จากการประกอบอาหารนั้น ส่งกลิ่นเหม็นรบกวนไปทั่วบริเวณ ถึงแม้จะทำท่อระบายอากาศบนหลังคาแล้ว แต่กลิ่นเหม็นจะออกตามปล่องระบายอากาศ กระจายตัวเป็นบริเวณกว้าง โดยทางผู้ที่ประกอบอาชีพก็จะดำเนินการเตรียมวัตถุดิบไว้ในช่วงเย็น และเริ่มประกอบอาหารในช่วงเวลากลางคืน (ไม่ทราบระยะเวลาที่ชัดเจน) เป็นประจำทุกวัน ส่งผลให้ผู้ร้อง และประชาชนที่อาศัยอยู่ใกล้เคียงได้รับความเดือดร้อนเป็นอย่างมาก ไม่สามารถพักผ่อนได้อย่างปกติ ณ ปัจจุบัน (วันที่ 17 ตุลาคม 2566) เวลาประมาณ 02.33 น. (ขณะแจ้งเรื่อง) กลิ่นยังคงเหม็นรบกวนไปทั่วบริเวณ ประสบปัญหามาเป็นระยะเวลาประมาณเกือบ 1 เดือน เบื้องต้นผู้ร้องเคยแจ้งเรื่องไปยังสำนักงานเขตห้วยขวางแล้ว ซึ่งทางผู้ที่ดำเนินการมีการหยุดทำอาหารในช่วงระยะเวลาหนึ่งแล้ว แต่ต่อมาก็มีการประกอบอาหารส่งกลิ่นเหม็นรบกวนไปทั่วบริเวณอยู่เช่นเดิม จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาในกรณีดังกล่าว เพื่อเป็นการบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata